hotchpotch/miracl-hf-unified huggingface dataset:
Giussano-luokka
Giussano-luokka, ensimmäinen osa "Condottieri"-luokkien sarjaa, oli Italian laivaston toisessa maailmansodassa palvellut kevyt risteilijäluokka, johon kuului neljä 1928–1932 valmistettua alusta: Alberto da Giussano, Bartolomeo Colleoni, Giovanni dalle Bande Nere ja Alberico da Barbiano. Niille oli annettu nimet keskiaikaisten ja renessanssin italialaisten sotapäällikköjen, kondottieerien mukaan.
Ranska hankki vuosina 1923–1926 Chacal-luokan 2 100 tonnin hävittäjiä (), joiden pääaseina oli viisi 130 mm tykkiä. Tämä pakotti Italian kuninkaallisen laivaston aloittamaan vastaavien alusten hankinnan. Toimenpiteinä olivat suurten Navigatori-luokan hävittäjien sekä suurehkon tiedusteluristeilijäluokan hankinta. Risteilijäluokassa asetettiin pääpaino nopeudelle ja raskaalle aseistukselle, jolloin alusten suoja jäi heikoksi.
Alusten runko oli sekoitus erilaisia valmistustekniikoita. Rungot olivat rakenteellisesti suhteellisen heikkoja ja niissä oli hävittäjätyyppinen, lähes kolmanneksen aluksesta kattanut korotettu etukansi.
Yahya ibn Muhammad
Yahya ibn Muhammad eli Yahya I (848-864) oli Keski-Marokkoa hallitsevan Idrisidi-dynasatian kuudes kuningas vuosina 848-864. Hän seurasi isäänsä Muhammad ibn Idrisia kuninkaana. Yahyan hallituskausi merkitsi valtakunnan laajenemista ja vahvistumista. Fèsistä tuli yksi maailman loisteliaimmista valtioista ja kaupunkiin virtasi oppineita muhamettilaisia. Sinne perustettiin hänen hallituskautenaan maailman vanhin yliopisto Jami'at al-Qarawiyyin vuonna 859.
Kalifin seuraaja oli hänen poikansa Yahya ibn Yahya eli Yahya II (864-874).
Cockatoo (saari)
Cockatoo on saari Buccaneerin saaristossa Länsi-Australian rannikolla lähellä Broomen kaupunkia. Saarella alettiin kaivaa rautamalmia vuonna 1951, ja BHP Billiton jatkoi kaivostoimintaa vuoteen 1984, jolloin kaikki merenpinnan yläpuolella ollut rautamalmi oli kerätty. Kaivostoiminta aloitettiin jälleen 1990-luvulla.
Kalannin Pallo -65
Kalannin Pallo -65 (KaPa-65) on uusikaupunkilainen salibandyseura, joka on perustettu vuonna 1965. KaPa-65 tunnettiin aikaisemmin jääkiekkotoiminnastaan. Vuonna 1995 KaPan ja Lätkä-77 jääkiekkojoukkueet yhdistyivät Uudenkaupungin Jää-Kotkiksi. Ennen yhdistymistä KaPa-65 pelasi II-divisioonassa ja oli karsimassa paikasta I-divisioonaan.
Nykyisin seura keskittyy pääasiassa salibandyyn. Naisten joukkue nousi kauden 2014-2015 päätteeksi I-divisioonaan ja miehet pelaavat 4-divisioonassa. Junioripuolella KaPalla on täydet pelaajapolut niin tytöissä kuin pojissa. Kaudelta 2010-2011 seuralla on C-Tyttöjen SM-pronssia. Paikallista salibandyhistoriaa teki KaPan kasvatti ja pelaaja Juulia Peura vuonna 2012, olemalla ensimmäinen Uusikaupunkilainen salibandyn maailmanmestari, kun Suomen alle 19-vuotiaat tytöt voittivat maailmanmestaruuden.
KaPa-65:n kasvateista salibandyliigaan ovat nousseet Kaisa Pietilä, Juulia Peura, Sofia Leino ja Waltteri Virtanen.
Scott Silver
Scott Silver on yhdysvaltalainen käsikirjoittaja ja ohjaaja, jonka käsikirjoitus elokuvalle "Taistelija" keräsi Oscar-ehdokkuuden. Hän on myös ollut käsikirjoittamssa elokuvia "8 Mile" ja "".
The Future of Atheism
The Future of Atheism: Alister McGrath & Daniel Dennett in Dialogue on Robert B. Stewartin toimittama teos, joka sisältää filosofien ja teologien kirjoituksia ateismista ja kristillisestä uskonpuolustuksesta. Teoksen on julkaissut vuonna 2008 yhdysvaltalainen evankelis-luterilainen kustantamo Fortress Press ja kirjan brittiläisen painoksen Society for Promoting Christian Knowledge.
Metta World Peace
Metta World Peace (synt. Ronald William Artest Jr., tunnettu aiemmin nimellä Ron Artest, s. 13. marraskuuta 1979 Queens, New York) on yhdysvaltalainen koripalloilija, joka on pelannut NBA:ssa vuodesta 1999 lähtien. Vuosina 2009–2013 ja uudelleen vuodesta 2015 hän on edustanut Los Angeles Lakersiä.
Syyskuussa 2011 hän vaihtoi nimensä virallisesti Metta World Peaceksi. Metta on hänen etunimensä, World Peace sukunimensä.
Pienenä laitahyökkääjänä pelaavan World Peacen varasi NBA:han 16. vuorolla Chicago Bulls. Los Angeles Lakersissä World Peace voitti kaudella 2009–2010 NBA:n mestaruuden. Kaudella 2003–2004 hänet valittiin tähdistöotteluun ja sarjan parhaaksi puolustuspelaajaksi. Kauden 2010–2011 päätteeksi hänelle myönnettiin J. Walter Kennedy Citizenship Award.
Ateismin lyhyt historia
Ateismin lyhyt historia () on teologi Alister McGrathin vuonna 2004 ilmestynyt kirja.
Vapaa-ajattelijain liiton puheenjohtaja Erkki Hartikainen kirjoitti teoksen suomenkielisen nimen olevan pahasti harhaanjohtava. ”Valtiovallan tuella esimerkiksi elämänkatsomustiedon opiskelijat ja opettajat voidaan pakottaa lukemaan tällaisia ’ateismin lyhyitä historioita’, vaikka nämä ’historiat’ olisivat – kuten McGrathin kirja – pelkkää kristinuskon puolustelua.” Hartikaisen mukaan McGrathin tiedot ateismista ovat enimmäkseen niistä kirjoista, jotka tämä on sattunut lukemaan ollessaan nuorena jonkinlainen ateisti. ”Muilta osin hänen tietonsa ovat heikot ja kirja sisältää uskomattoman määrän virheitä ja vääristelyjä.” Hartikaisen mukaan kirja sopii Suomessa vain evankelis-luterilaisen uskonnon vahvistamiseen.
Esimerkkinä kirjan ”perinpohjaisesta valheellisuudesta” Hartikainen mainitsee kuvauksen Madalyn Murray O’Hairista sekä American Atheists -järjestöstä. Hartikaisen mukaan McGrathin tiedot näistä perustuvat toisen käden lähteisiin, joita hän vääristelee. Hartikainen kertoo tunteneensa O’Hairin perheen ja olleensa Amerikan ateistien jäsen 1970-luvulta alkaen. McGrath väittää Murrayn kavaltaneen järjestönsä rahoja. Tosiasiassa hän joutui kiristyksen ja murhan uhriksi. ”Tosiasiat ovat tiedossa, mutta kristityt kirjoittavat mitä haluavat.”
Mantovani
Annunzio Paolo Mantovani (15. marraskuuta 1905 – 29. maaliskuuta 1980), yleisesti tunnettu lyhyessä muodossa Mantovani, oli anglo-italialainen orkesterinjohtaja ja kevyeen musiikkiin erikoistunut viihdyttäjä. The "British Hit Singles & Albums" -kirja arvioi hänen julkaisseen Britannian menestyneimmät äänilevyt ennen The Beatlesia. Mantovani julkaisi ensimmäisen yli miljoona kappaletta myyneen stereofonisen levyn ja sai kuusi albumia samanaikaisesti Yhdysvaltain US Top 30 -listalle vuonna 1959.
James Vanderbilt
James Vanderbilt (s. 1975) on yhdysvaltalainen käsikirjoittaja, jonka käsikirjoittamiin elokuviin kuuluu muun muassa "Zodiac" sekä "Pako viidakkoon". Vanderbilt on myös ollut hiomassa "n" lopullista käsikirjoitusta, ja työskentelee paraikaa vuonna 2012 ilmestyvän "The Amazing Spider-Man" -elokuvan parissa.
Hän on Alison Campbellin ja Alfred Gwynne Vanderbilt III poika, ja täten kuuluu Vanderbiltin sukuun.
Polka Dots and Moonbeams
”Polka Dots and Moonbeams” on Jimmy Van Heusenin säveltämä ja Johnny Burken sanoittama musiikkikappale vuodelta 1940.
Kappaleen nauhoitti ensimmäisenä laulaja Frank Sinatra Tommy Dorseyn yhtyeen kanssa. Sinatran versio nousi singlelistalla 18. sijalle. Kappaleen ovat levyttäneet useat artistit ja sitä pidetään jazzstandardina. Se esitettiin vuoden 1945 elokuvassa "Belle of the Yukon". Sarah Vaughan nauhoitti sen vuoden 1957 albumilleen "Swingin’ Easy". Lester Young äänitti kappaleen useita kertoja vuodesta 1949 eteenpäin. Myös muun muassa Bing Crosby, Doris Day, Nat King Cole, Bud Powell, Chet Baker, Wes Montgomery ja Bill Evans ovat nauhoittaneet kappaleen.
Sävellys pohjautuu 32 tahdin AABA-rakenteeseen F-duurissa. Sekä A- että B-osan harmoniassa on tärkeässä roolissa 1930-luvun menestyskappaleissa ”Blue Moon” ja ”Heart and Soul” esiintynyt sointukulku I–vi–ii7–V7 (ns. akuankkakierto). Sanoitus on korostetun romanttinen, ja musiikkikirjoittaja William Zinsser on sanonut kappaleen sanojen vaativan söpöydessään kuulijalta ”vahvaa vatsaa”.
Rakkauden kaikki mausteet
Rakkauden kaikki mausteet ("The Mistress of Spices") on Paul Mayeda Bergesin ohjaama elokuva vuodelta 2005. Se perustuu Chitra Banerjee Divakarunin romaaniin "The Mistress of Spices".
The Lies in Your Eyes
”The Lies in Your Eyes” on brittiläisen Sweet-yhtyeen kappale ja single vuonna 1976 julkaistulta albumilta "Give Us a Wink". Kappale ylsi Britanniassa sijalle 35, mutta Yhdysvalloissa se jätettiin kokonaan julkaisematta.Väistö, Perttunen 2003, s.139. Singlen B-puolena toimi myös "Give Us a Winkille" kuulunut ”Cockroach”.Väistö, Perttunen 2003, s.139.
Lontoon Air-studioilla nauhoitettu ”The Lies in Your Eyes” on yhtyeen harvoja kappaleita, joilla se sääteli nauhanopeuksia saadakseen aikaan entistä korkeampia säveliä. Basisti Steve Priest on myöntänyt, että hän lisäksi joutui vuoden 1974 "Sweet Fanny Adams" -albumin äänityksissä toisinaan turvautumaan nauhanopeuksien muuttamiseen, koska alkujaan Brian Connollylle laulettavaksi tarkoitetut kappaleet olivat hänelle sävellajiltaan liian korkeita.Väistö, Perttunen 2003, s.53-54.
Yhtye osoitti kappaleessa siirtyneensä lopullisesti hard rock -tyyliin teinipopin sijaan.Väistö, Perttunen 2003, s.53-54. Kappale on Sweetin jäsenten yhteistyössä tekemä.
”The Lies in Your Eyes” valittiin "Give Us a Wink" -albumin singlejulkaisuksi, koska sitä pidettiin levyn kaupallisimpana kappaleena.Väistö, Perttunen 2003, s.53-54. Julkaisu tehtiin tammikuussa 1976 ainoastaan Britanniassa ja Manner-Euroopassa, ja B-puolena toimi samalla albumilla ollut kappale ”Cockroach”.Väistö, Perttunen 2003, s.139.Väistö, Perttunen 2003, s.56. Britanniassa singlen menestys jäi yhtyeen mittakaavassa vaatimattomaksi sijoituksen ollessa neljän listaviikon aikana korkeimmillaan 35. Popmusiikkia kuunteleva nuoriso oli löytänyt uusia, musiikkimakuaan vastaavia idoleita, kuten Smokie-yhtyeen.Väistö, Perttunen 2003, s.56. Manner-Euroopassa menestys oli verrattain parempaa, esimerkiksi Länsi-Saksassa se ylsi viidenneksi, ja top 10:een single pääsi myös Ruotsissa, Alankomaissa ja Belgiassa.
A-puoli
B-puoli
Siem de Jong
Siem de Jong (s. 28. tammikuuta 1989 Aigle, Sveitsi) on alankomaalainen jalkapalloilija, joka edustaa Ajaxia. Myös hänen pikkuveljensä Luuk de Jong on jalkapalloilija.
RN Armando Diaz (1932)
RN Armando Diaz () oli Regia Marinan eli Italian kuningaskunnan laivaston toisessa maailmansodassa palvellut Cadorna-luokan kevyt risteilijä. Britannian kuninkaallisen laivaston sukellusvene "HMS Upright" upotti risteilijän torpedoimalla 25. helmikuuta 1941 Kerkenna-saarten edustalla.
Alus tilattiin Odero Terni Orlandolta La Speziasta, missä köli laskettiin 28. heinäkuuta 1930. Alus laskettiin vesille 10. heinäkuuta 1932 ja valmistui 29. huhtikuuta 1933. Nimensä risteilijä sai Italian entisen yleisesikunnan päällikön ja puolustusministerin Armando Diazin mukaan.
"Armando Diaz" palveli aluksi Välimerellä lukuun ottamatta purjehdusta Australiaan ja Uuteen-Seelantiin 1. syyskuuta 1934 - helmikuu 1935. Alus oli läntisellä Välimerellä Espanjan sisällissodan ajan tukikohtanaan Palma ja Melilla.
Toisessa maailmansodassa alus osallistui kesäkuussa 1940 4. risteilijäviirikön mukana Calabrian taisteluun. Lokakuussa se osallistui tehtävään Albanian rannikolla. Alus siirrettiin joulukuussa suoraan laivaston esikunnan alaisuuteen ja se määrättiin tammikuusta 1941 alkaen suojaamaan Albaniaan meneviä saattueita.
Kuitenkin jo helmikuussa Tripoliin matkaavan saattueen suojaa piti vahvistaa ja alus siirrettiin uuteen tehtävään. Alus suojasi saattuetta risteilijä "Giovanni della Bande Neren" ja kahden hävittäjän kanssa. Helmikuun 25. päivän ensimmäisinä tunteina saattue suojueineen purjehti Tunisian edustalla Kerkenna-saarten itäpuolella. Tällöin Britannian kuninkaallisen laivaston sukellusvene "Upright" aloitti hyökkäyksen "Armando Diazia" vastaan ampuen neljä torpedoa. Ainakin yksi torpedoista osui "Armando Diaziin", jonka ampumatarvikevarasto räjähti. Tämän jälkeen alus upposi vain kuudessa minuutissa vieden mukanaan lähes 500 miestä.
RN Luigi Cadorna (1931)
RN Luigi Cadorna () oli Regia Marinan eli Italian kuningaskunnan laivaston toisessa maailmansodassa palvellut Cadorna-luokan kevyt risteilijä.
Sen köli laskettiin 19. syyskuuta 1930 ja alus laskettiin vesille 30. syyskuuta 1931. Alus valmistui 11. elokuuta 1933. Alus palveli koko toisen maailmansodan ajan ja se poistettiin palveluksesta vasta toukokuussa 1951.
"Luigi Cadornan" uraan ennen toista maailmansotaa kuuluivat Espanjan rannikonvalvonta maan sisällissodan aikana ja osallistuminen Albanian miehitykseen huhtikuussa 1939.
Toisen maailmansodan puhjetessa alus kuului 4. risteilijäviirikköön, jonka mukana se osallistui Italian julistettua sodan liittoutuneille 10. kesäkuuta 1940 Lampedusan saaren rannikon ja Kerkennahin matalikon miinoituksiin. Heinäkuussa alus osallistui Calabrian taisteluun, jonka aikana se vältti sukellusveneen laukaisemat torpedot sekä ilmarynnäkön. Alus avusti taistelun kuluessa sisaralustaan, jolla oli kattilahuoneessa ongelmia. Aluksen heikohko rakenne aiheutti sen siirron reserviin 12. helmikuuta 1941.
Kuitenkin Pohjois-Afrikassa olevien joukkojen tukemiseen tarvittiin nopeita aluksia ja se palautettiin palvelukseen suojaamaan saattueita. Saattueiden välillä alus osallistui laivaston mukana liittoutuneiden Maltalle matkanneiden saattueiden häirintään. Alus kuljetti marras-joulukuussa 1941 polttoainetta ja ampumatarvikkeita Benghaziin.
Alus siirrettiin tammikuussa 1942 Polaan koululaivaksi. Se oli huollettavana touko-kesäkuussa 1943, minkä jälkeen alus liitettiin 14. kesäkuuta 8. viirikköön. Alus kuljetti 24.–30. kesäkuuta joukkoja Albaniaan. Se siirrettiin 3. heinäkuuta Tarantoon, josta se teki elokuussa viisi miinoitusmatkaa Tarantonlahdelle. Aselevon astuessa voimaan 8. syyskuuta alus oli Tarantossa, josta se lähti seuraavana päivänä laivaston mukana kohti Maltaa.
Alus siirrettiin 14. syyskuuta Aleksandriaan, jossa viivyttyään se palasi liittoutuneiden hallussa olevaan Tarantoon lokakuussa. Sodan lopun alus kuljetti liittoutuneiden joukkoja sekä kotiutti italialaisia joukkoja Pohjois-Afrikasta. 10. helmikuuta 1947 voimaan astuneen rauhansopimuksen mukaan alus jäi Italialle, mutta aluksen ikä ja heikko kunto mahdollistivat sen käytön ainoastaan koulutustehtävissä.
Alus poistettiin palveluksesta 1. toukokuuta 1951.
Hyrynjärvi
Hyrynjärvi on säännöstelty järvi Hyrynsalmella Kainuussa. Se laskee Hyrynsalmen ja Emäjoen kautta Seitenjärveen. Järvi on osa Oulujoen vesistön Hyrynsalmen reittiä. Järvi on lievästi rehevä sekä happamuustasoltaan neutraali. Vesistöön on istutettu kuhaa, järvilohta, järvitaimeinta, haukea ja siikaa.
Hyrynjärvessä sijaitsee myös Vuorisaari, joka on hyvin suosittu virkistyskohde. Saaren pinta-ala on 142 ha. Korkeimmat kohdat sijaitsevat yli 30 m vedenpinnan yläpuolella. Saaressa on kivikautinen asuinpikka ja laavu.
Maailman muotoilupääkaupunki Helsinki 2012
Maailman muotoilupääkaupunki Helsinki 2012 () oli organisaatio, joka tarjosi vuonna 2012 muotoiluun ja sen ilmiöihin liittyviä tapahtumia ja projekteja Helsingissä. Maailman muotoilupääkaupungin asema myönnetään joka toinen vuosi yhdelle kaupungille maailmassa. Aiemmin designpääkaupunkina olivat olleet Torino ja Soul.
Teollisen muotoilun kansainvälinen järjestö International Council of Societies of Industrial Design ICSID valitsi 25. marraskuuta 2009 Helsingin vuoden 2012 maailman designpääkaupungiksi.
World Design Capital Helsinki 2012 -hankkeen toteutti Kansainvälinen designsäätiö, joka hallinnoi kaikkia hankkeeseen liittyviä oikeuksia ja tuotemerkkejä. Sen hallituksen puheenjohtaja oli Tero Vähäkylä ja hanketta johti vuodesta 2010 Pekka Timonen , joka siirtyi viestintätoimisto Kreabin toimitusjohtajaksi 8.4.2013 alkaen.
Mooseksen laulu
Mooseksen laulu tarkoittaa seuraavia asioita:
Vuoden 1992 raamatunkäännöksessä seuraavat kohdat, joista aikaisempien käännösten kohdalla käytettiin nimeä Mooseksen virsi:
"Mooseksen virsi" on myös laulu, jota korpelalaisuudessa käytettiin pahojen henkien karkottamiseen.
Yahya ibn Yahya
Yahya ibn Yahya eli Yahya II oli Keski-Marokkoa hallitsevan Idrisidi-dynasatian seitsemäs kuningas vuosina 863-66. Hän seurasi isäänsä Yahya ibn Muhammadia hallitsijana. Yahyan hallinto oli huonoa ja kansa nousi kapinaan kuningastaan vastaan. Kuningas ajettiin pois Fèsistä ja hän kuoli maanpaossa häväistynä pian tämän jälkeen.
Kalifin seuraaja oli hänen sukulaisensa, Umarin poika Ali ibn Umar eli Ali II (866-74).
Ohjauspaneeli (Windows)
Ohjauspaneeli () on Microsoft Windows -käyttöjärjestelmien ominaisuus, jolla pystyy tekemään useita oleellisia toimintoja, kuten asetuksien muuttamista ja ohjelmien poistoa. Ohjauspaneelin Komentorivi- ja Suorita-komento on "control".
Kansainvälinen designsäätiö
Kansainvälinen designsäätiö on vuonna 2010 Helsingin kaupunginvaltuuston päätöksellä perustettu säätiö, jonka tehtävänä oli vastata World Design Capital Helsinki 2012 -hankkeen toteuttamisesta ja hallinnoinnista. Säätiö on määräaikainen ja sen toiminta jatkuu vuoden 2017 loppuun.
Säätiön sääntöjen mukaan sen tehtävänä on edistää ja tukea designin kulttuurista, sosiaalista ja taloudellista hyödyntämistä Helsingin seudulla, kansallisesti ja kansainvälisesti. Sen toinen tarkoitus oli edistää Helsingin, Espoon, Vantaan, Kauniaisten ja Lahden toimintaa World Design Capital -kaupunkina vuonna 2012.
Säätiö kokosi, edisti ja koordinoi Maailman muotoilupääkaupunki Helsinki 2012 -hankkeen tavoitteita, toimintoja ja ohjelmakokonaisuutta. Kansainvälisen designsäätiön johtajana toimi Pekka Timonen. WDC-organisaation toiminta loppui vuonna 2013, mutta säätiön johto teki toukokuussa 2013 päätöksen jatkaa säätiön toimintaa määräaikaisena vuoteen 2015.
Säätiön hallitus huolehtii muun muassa säätiön asianmukaisesta järjestämisestä, hoitaa säätiön varoja ja päättää säätiön toimintaperiaatteista. Hallituksen toimintakausi on kaksi vuotta ja se kokoontuu kerran kuukaudessa. Puheenjohtaja on Tero Vähäkylä. Hallituksen lisäksi säätiöllä on laaja-alainen valtuuskunta, jonka tehtävänä on hankkeen toiminnan tukeminen ja yhteiskunnallisen edustavuuden varmistaminen. Valtuuskunnan puheenjohtaja on Olli-Pekka Kallasvuo.
Ali ibn Umar
Ali ibn Umar eli Ali II , "‘Alī ibn ‘Umar") oli Keski-Marokkoa hallinneen Idrisidi-dynastian kahdeksas kuningas vuosina 866–874. Hän seurasi sukulaistaan Yahya ibn Yahyaa hallitsijana sen jälkeen, kun tämä oli ajettu pois Fèsistä huonon hallinnon vuoksi. Pian Alin valtaantulon jälkeen Abdull Razad nosti uuden kapinan ja valtasi suuren osan Idrisidien suvun hallitsemista maista, myös pääkaupunki Fèsin.
Kalifin seuraaja oli hänen sukulaisensa Yahya ibn Al-Qassim eli Yahya III (883–904).
Yahya ibn Al-Qassim
Yahya ibn Al-Qassim eli Yahya III oli Keski-Marokkoa hallinneen Idrisidi-dynasatian yhdeksäs kuningas vuosina 883–904. Hän seurasi sukulaistaan Ali ibn Umaria hallitsijana sen jälkeen, kun tämä oli ajettu pois Fèsistä. Suvun valta oli hänen kautenaan vain nimellistä.
Kalifin seuraaja oli hänen sukulaisensa Yahya ibn Idris ibn Umar eli Yahya IV (904–917), joka valtasi jälleen Fesin ja josta tuli yksi dynastiansa merkittävimpiä hallitsijoita.
Yahya ibn Idris ibn Umar
Yahya ibn Idris ibn Umar eli Yahya IV oli Keski-Marokkoa hallitsevan Idrisidi-dynasatian kymmenes kuningas vuosina 904-17. Hän seurasi sukulaistaan Yahya ibn Al-Qassimia hallitsijana. Yahya oli Idris II:n pojan Umarin pojanpoika ja hänen onnistui jälleen vallata suvun vallan muinainen keskus ja pääkaupunki Fès. Kun Fatimidit hyökkäsivät Marokkoon, Yahya taisteli urheasti heitä vastaan mutta joutui lopulta perääntymään pääkaupunkiinsa ja tunnustamaan Fatimidien yliherruuden sekä maksamaan tästä osoituksena vuotuisen veron.
Kalifin seuraajaksi oli valittu hänen poikansa Talha, joka kuitenkin eli ja kuoli vankeudessa. Valloittajien jälkeen dynastiasta hallitsijaksi nousi hänen sukulaisensa Al-Hajjam al-Hasan ibn Muhammad ibn al-Qassim (925-27), joka oli dynastiansa viimeinen Fesissä hallinnut kuningas.
Al-Hajjam al-Hasan ibn Muhammad ibn al-Qassim
Al-Hajjam al-Hasan ibn Muhammad ibn al-Qassim (, "Al-Ḥajjām al-Ḥasan ibn Muḥammad ibn al-Qāsim") oli Keski-Marokkoa hallitsevan Idrisidi-dynasatian yhdestoista ja viimeinen kuningas vuosina 925-27. Hän seurasi sukulaistaan Yahya ibn Idris ibn Umaria hallitsijana. Hasan oli Idris II:n pojan Quasimin pojanpoika ja hänen onnistui jälleen vallata Fatimideilta suvun vallan muinainen keskus ja pääkaupunki Fès. Kaksi vuotta tämän jälkeen musa bin Ali valtasi Fesin ja Hasan surmattiin.
Vaikka suvun hallinto Fesissä oli loppunut, dynastian jäsenistä osa hallitsi pieniä ruhtinaskuntia ja osa suvun jäsenistä pakeni Espanjaan. Sieltä he osallistuivat sotaan Fatimideja vastaan ja lopulta olivat valloittamassa Marokkoa Cordoban kalifin joukoissa.
Sulfamiinihappo
Sulfamiinihappo (HNSO) on epäorgaaninen yhdiste ja rikkihapon johdannainen. Yhdistettä käytetään puhdistusaineena ja orgaanisessa synteesissä. Sulfamiinihaposta käytetään myös nimiä "amidorikkihappo", "aminosulfonihappo" ja "sulfamidihappo".
Sulfamiinihappo on kiinteää ainetta, joka liukenee jonkin verran veteen ja myös eräisiin orgaanisiin liuottimiin, kuten formamidiin ja metanoliin, huonommin etanoliin. Kiteisenä se esiintyy kaksois-ionimuodossa. Sulfamiinihappo on vahva happo ja protolysoituu vedessä muodostaen sulfamaatti-ioneja. Erityisesti väkevät vesiliuokset hydrolysoituvat hitaasti muodostaen ammoniumvetysulfaattia. Yhdiste sulaa 205 °C lämpötilassa ja alkaa hajota kuumennettaessa 209 °C:n lämpötilaan. Hajoamistuotteina muodostuu lämpötilasta riippuen rikkidioksidia, rikkitrioksidia, typpeä, typpiyhdisteitä ja vettä.
Emäksiset metallisuolat, kuten hydroksidit, karbonaatit ja oksidit reagoivat sulfamiinihapon kanssa muodostaen sulfamaattisuoloja, Vahvat hapettimet, kuten halogeenit voivat hapettaa yhdisteen typeksi ja rikkihapoksi. Tämä reaktio tapahtuu myös typpihapokkeen ja nitriitti-ionien kanssa. Typpihappo hapettaa sen dityppioksidiksi.
Sulfamiinihappoa valmistetaan urean ja väkevän rikkihappoliuoksen tai savuavan rikkihapon eli oleumin välisellä reaktiolla. Reaktio suoritetaan 50–80 °C:n lämpötilassa ja on hyvin nopea ja voimakkaasti eksoterminen ja tämän vuoksi reaktioita on jäähdytettävä voimakkaasti. Reaktion tapahtuu kahdessa vaiheessa. Ensin muodostuu aminokarbonyylisulfamiinihappovälituote.
Sulfamiinihappoa muodostuu myös hydroksyyliamiinin ja rikkihapokkeen välisellä reaktiolla.
Sulfamiinihappoa käytetään muun muassa orgaanisten yhdisteiden valmistuksessa, erityisesti sulfonoinneissa. Se reagoi muun muassa alkoholien kanssa muodostaen alkyyliammoniumsulfaattisuoloja. Aine kykenee sulfonoimaan myös aldehydejä. Suurin käyttö orgaanisessa synteesissä on makeutusaineiden natriumsyklamaatin ja asesulfaami K:n valmistus.
Sulfamiinihappoa käytetään myös puhdistusaineena, muun muassa karbonaattisaostumien poistoon ja metallipintojen kiillottamiseen. Muita käyttökohteita ovat sellun valkaisu, nitriittien hävitys ja kvantitatiivinen analyysi, standardina happo-emästitrauksissa ja kloorin vesiliuosten stabilisoiminen.
Inger Anne Frøysedal
Inger Anne Frøysedal (s. 25. huhtikuuta 1989 Stryn) on norjalainen yleisurheilija. Hän kilpailee kolmiloikassa.
Barcelonan EM-kilpailuissa 2010 Frøysedal hyppäsi kolmiloikan karsinnassa 13,51 metriä, eikä selviytynyt finaaliin. Sisäratojen EM-kilpailuissa Pariisissa 2011 Frøysedal hyppäsi karsinnassa 13,11 metriä, eikä selviytynyt finaaliin. Kolmiloikassa Frøysedal on voittanut maansa mestaruuden kolme kertaa ulkoradoilla, vuosina 2009, 2010 ja 2011. Vuonna 2008 hän sijoittui hopealle. Sisäradoilla hän voitti kultaa 2011 ja 2012, minkä lisäksi hän on saavuttanut kaksi kertaa hopeaa ja kerran pronssia.
Tammikuussa 2011 Frøysedal teki kolmiloikassa uuden Norjan halliennätyksen hypättyään Malmössa 13,57. Hän hyppäsi saman tuloksen myös Tampereella helmikuussa 2011.
Frøysedalin kolmiloikkaennätys on ulkoradoilla kesäkuussa 2010 Bergenissä hypätty 13,63 metriä.
AUTOEXEC.BAT
AUTOEXEC.BAT on MS-DOS- ja Windows-käyttöjärjestelmiin sisältyvä käynnistystiedosto, joka suoritetaan tietokoneen käynnistyessä.
AUTOEXEC.BAT sisältää MS-DOS-komentoja, joiden asetukset astuvat voimaan tiedoston suorituksen yhteydessä. Nykyään AUTOEXEC.BAT ei ole enää olennainen osa Windows-käyttöjärjestelmiä, mutta etenkin aiemmissa MS-DOS-käyttöjärjestelmissä tiedosto oli olennainen.
Et’hem Beyn moskeija
Et’hem Beyn moskeija () on Albanian pääkaupungin Tiranan keskustassa, Skanderbegin aukion laidalla sijaitseva moskeija. Sen rakennustyöt aloitti vuonna 1789 Molla Bey ja saattoi päätökseensä vuonna 1823 hänen poikansa Ethem Pasha (Haxhi Ethem Bey). Moskeija oli suljettu kommunistisessa Albaniassa, mutta sen uskonnollinen käyttö aloitettiin jälleen vuonna 1991 viranomaisten vastustuksesta huolimatta. Et’hem Beyn moskeija on viimeinen Tiranassa jäljellä oleva ottomaanien aikainen moskeija.
Moskeijassa on puita, vesiputouksia ja siltoja kuvaavia freskoja.
Jääkiekon alle 18-vuotiaiden maailmanmestaruuskilpailut 2000
Jääkiekon alle 18-vuotiaiden maailmanmestaruuskilpailut 2000 pelattiin Sveitsissä 14. - 24. huhtikuuta 2000. Mestaruuden voitti Suomi, hopealle sijoittui Venäjä ja pronssille Ruotsi.A-sarja
B-sarja
Darn That Dream
”Darn That Dream” on Jimmy Van Heusenin säveltämä ja Eddie DeLangen sanoittama musiikkikappale vuoden 1939 musikaalinäytelmästä "Swingin’ the Dream". Musikaali oli jazztulkinta William Shakespearen näytelmästä "Kesäyön unelma" ja kappaletta lauloivat siinä muun muassa Louis Armstrong ja Maxine Sullivan. Musikaali menestyi huonosti, mutta kappaleesta tuli suosittu. Mildred Bailey lauloi Benny Goodmanin orkesterin säestämänä vuonna 1940 listaykköseksi nousseen version, ja samana vuonna listoille nousivat myös Blue Barronin ja Tommy Dorseyn yhtyeiden nauhoitukset.
Kappale on jazzstandardi. Miles Davis nauhoitti sen vuoden 1950 albumilleen "Birth of the Cool". Count Basien yhtye teki samana vuonna nauhoituksen laulaja Helen Humesin kanssa, ja orkesterin saksofonisti Dexter Gordon äänitti sen myös myöhemmin soolourallaan. Kappaleen ovat äänittäneet myös muun muassa George Shearing, Thelonious Monk, Nancy Wilson, Bill Evans ja Kenny Dorham.
Mildred Bailey
Mildred Bailey, alun perin Mildred Rinker (1907–1951) oli yhdysvaltalainen jazzlaulaja. Hän esiintyi 1930-luvulla Paul Whitemanin yhtyeessä ja nauhoitti tämän kanssa muun muassa kappaleet ”Rockin’ Chair”, ”We Just Couldn’t Say Goodbye” ja ”All of Me”. 1930-luvun lopulla hän soitti aviomiehensä Red Norvon yhtyeessä. Hänet tunnettiin lisänimillä "Rockin’ Chair Lady" ja "Mrs. Swing".
Bailey otti lauluunsa vaikutteita muun muassa Ethel Watersilta, Bessie Smithiltä ja Connie Boswellilta. Hänen laulutyylillään on ollut vaikutusta myöhempiin laulajasukupolviin, muun muassa Billie Holidayhin, Ella Fitzgeraldiin ja Rosemary Clooneyyn. Taloudellisesti hän ei kuitenkaan koskaan menestynyt laulullaan.
Mildred ”Millie” Rinker syntyi 27. helmikuuta 1907 Tekoassa, Washingtonissa. Hänen äidillään oli intiaanisukujuuret. Perhe asui aluksi reservaatissa ja muutti myöhemmin Spokaneen Mildredin ollessa viisivuotias. Mildred oppi nuorena pianonsoittoa äidiltään.
Rinkerin äidin kuoltua tämän isä nai taloudenhoitajan, joka kohteli nuorta tyttöä huonosti. 17-vuotiaana Rinker karkasi kotoaan Seattleen eikä nähnyt isäänsä lainkaan ennen äitipuolen kuolemaa. Rinker meni nuorena naimisiin Ted Bailey -nimisen myyjän kanssa. Vaikka avioliitto ei kestänyt kauaa, hän päätti pitää Baileyn sukunimenään, koska se kuulosti hänestä amerikkalaisemmalta.
Bailey soitti aluksi pianoa ja lauloi mykkäelokuvien taustalla. Vähitellen hän alkoi saada mainetta kapakkalaulajana Kanadassa ja Yhdysvaltojen länsirannikolla. Vuonna 1925 hän pääsi pääesiintyjäksi Hollywoodissa sijaitsevaan yökerhoon. Hän auttoi veljensä Al Rinkerin ja Bing Crosbyn The Rhythm Boys -yhtyettä löytämään konserttipaikkoja Los Angelesissa.
Vuonna 1929 hän sai paikan laulajana Paul Whitemanin orkesterissa veljensä suosituksesta. Hän nauhoitti kitaristi Eddie Langin kanssa vuonna 1929 ja saksofonisti Frankie Trumbauerin kanssa vuonna 1930. Hänen vuoden 1932 nauhoituksensa Hoagy Carmichaelin kappaleesta ”Rockin’ Chair” oli niin suosittu, että Baileystä alettiin käyttää lisänimeä "Rockin’ Chair Lady" (suom. "Rockin’ Chair -rouva", kirjaimellisesti "keinutuolirouva"). Hän nauhoitti Whitemanin yhtyeen kanssa myös muun muassa kappaleet ”We Just Couldn’t Say Goodbye” ja ”All of Me”.
Vuonna 1933 Bailey lähti Whitemanin kokoonpanosta. Hän lauloi vuosina 1936–1939 Red Norvon orkesterissa. Norvo ja Bailey menivät naimisiin vuonna 1933, mutta erosivat myöhemmin. Heidät tunnettiin yhdessä esiintyessään nimellä "Mr. and Mrs. Swing" (suom. "herra ja rouva Swing"). 1940-luvulla Bailey esiintyi Benny Goodmanin kanssa. Hänellä oli myös oma radio-ohjelma vuosina 1944–1945. Hän jättäytyi musiikkiuralta lopullisesti vuonna 1947.
Baileyn uraa vaikeuttivat toistuvat sairastumiset. Vuonna 1932 Bailey joutui auto-onnettomuuteen, josta aiheutui myöhemmin terveydellisiä ongelmia. Hän kärsi myös diabeteksestä ja joutui sen takia sairaalaan 1940-luvulla. Bailey kuoli 12. joulukuuta 1951 sydänkohtaukseen Poughkeepsiessä, New Yorkissa.
Stina Girs
Stina Girs (oikealta nimeltään Stina Annika Girs-Järvinen, s. 9. huhtikuuta 1987 ) on suomalainen laulaja, joka tuli tunnetuksi Idols-laulukilpailun viidenneltä tuotantokaudelta, jolloin hän sijoittui kilpailun viidenneksi. Girs on kotoisin Järvenpäästä ja asuu sekä toimii nyt kukkakauppayrittäjänä Hyvinkäällä.
Stina Girs aloitti musiikkiharrastuksen 7-vuotiaana pianonsoitolla, mutta 12-vuotiaana hän päätti vaihtaa instrumentin kitaraan sekä lauluun. Ala-asteella hän oli mukana tyttöbändissä. Yläasteella Stina valittiin laulajaksi Jerkstars-yhtyeeseen, jossa hän teki kitaristin kanssa kaikki kappaleet.
Vuonna 2009 Stina alkoi opiskella floristiksi. Hän oli pitkään töissä äitinsä kukkakaupassa.
Ennen "Idolsia" Stina toteutti unelmansa countryhenkisestä sooloprojektista, jolloin hän kokeili Jerkstarsissa vaikuttaneen Juha Pöysän kanssa keikkailua T For Texas Holdem -yhtyeen nimissä.
Stina Girs osallistui "Idolsin" viidennen tuotantokauden koelauluihin Helsingissä joulukuussa 2010. Hän pääsi koelauluista jatkoon ja eteni kisassa teatteriviikonlopun ja semifinaalien kautta finaaleihin asti. Girsiä pidettiin kauden voittajasuosikkina, mutta hän putosi kisasta jo toisessa finaalissa. Hän sijoittui kilpailun viidenneksi.
Idolsin jälkeen hän solmi levytyssopimuksen Sony Musicin kanssa, joka julkaisi Girsin esikoisalbumin "Sydän edellä" 23. marraskuuta 2011. Albumi ei kuitenkaan menestynyt; se nousi vain yhdeksi viikoksi Suomen virallisen albumilistan 49:nnelle sijalle. Albumilta julkaistut singlet ”Kirje” ja ”Anna mun mennä” eivät nousseet myyntilistoille. Girs osallistui ”Anna mun mennä” -kappaleellaan vuoden 2011 "Syksyn sävel" -kilpailuun.
Tammikuussa 2014 Girs julkaisi uuden singlen, ”Mä tahdon tietää mitä rakkaus on”. Teropekka Virtasen tuottama toinen studioalbumi "Labyrintti" julkaistiin 30. tammikuuta 2015.
Kesäkuussa 2017 Girs julkaisi singlen ”Kyl sä tiiät”. Kappale on Girsin ensimmäinen uuden levy-yhtiönsä, Kaiku Entertainmentin, kautta julkaisema kappale.
Rising Sun Pictures
Rising Sun Pictures (RSP) on australialainen erikoistehosteisiin erikoistunut elokuva-alan yhtiö. Se perustettiin vuonna 1995 Adelaidessa, Etelä-Australiassa. Yhtiö on työstänyt erikoistehosteita muun muassa elokuviin "Harry Potter ja Feeniksin kilta", "Batman Begins" ja "Superman Returns".
SMS Pillau
SMS Pillau oli Saksan keisarikunnan laivaston Pillau-luokan kevyt risteilijä ensimmäisessä maailmansodassa. Saksan laivasto otti sen sisaraluksineen haltuun ennen niiden valmistumista tilaajalleen Venäjän keisarikunnan laivastolle.
F. Schichaun telakka Danzigista voitti 1912 kansainvälisen tarjouskilpailun kahdesta uudesta Venäjän keisarikunnan laivaston kevyestä risteilijästä. Alukset oli nimettiin 1913 venäläisen tavan mukaan jo kölinlaskun yhteydessä "Muraview Amurskiksi" ja "Admiral Nevelskiksi". Alus laskettiin vesille 11. huhtikuuta 1914 ja ensimmäisen maailmansodan alkaessa se oli lähes valmis ja Saksan keisarikunta pakko-otti sen liittäen laivastoonsa. Alus valmistui 14. joulukuuta.
"Pillau" liitettiin valmistuessaan 2. tiedusteluryhmään, jonka mukana se palveli Itämerellä ja Pohjanmerellä. Alus osallistui Riianlahden taisteluun elokuussa 1915 sekä Skagerrakin taisteluun touko-kesäkuun vaihteessa 1916. Taistelun jälkeen alus saattoi pahoin vaurioituneen "SMS Seydlitzin" takaisin satamaan. Aluksen viimeinen operaatio ensimmäisessä maailmansodassa oli Helgolandin toinen taistelu.
"Pillau" luovutettiin sodan jälkeen Italialle, joka liitti sen laivastoonsa nimellä "RN Bari". Alus modernisoitiin 1933-1934 vastaamaan siirtomaapalveluksen tarpeita, jolloin se samalla muutettiin öljykäyttöiseksi.
Toisessa maailmansodassa alus tuki 1940 Korfun ja 1942 Bastian maihinnousua. Se myös tulitti partisaanien asemia Montenegron rannikolla 1942. Alus päätettiin 1943 muuttaa ilmatorjuntaristeilijäksi, mutta se upposi ilmahyökkäyksessä Livornossa odottaessaan siirtoa telakalle. Italian antauduttua aluksen tuhoja lisättiin, ettei se joutuisi saksalaisten käsiin.
Hylky nostettiin sodan päätyttyä ja se romutettiin.
Abdul Salam Zaeef
Abdul Salam Zaeef (s. 1968) on entinen Taliban-johtaja, joka kuului liikkeen johdon sisäpiiriin.
Saeef syntyi maaseudulla lähellä Kandaharia. Hän jäi lapsena orvoksi, ja Neuvostoliiton hyökättyä maahan 1979 hän pakeni Pakistaniin pakolaisleirille. Hän liittyi mujahedineihin vastustamaan Neuvostoliiton miehitystä ja tutustui tuolloin Taliban-liikkeessä myöhemmin merkittäviin asemiin nousseisiin henkilöihin, muun muassa Mullah Omariin. Kun Neuvostoliitto poistui Afganistanista, Zaeef palasi kotikylään ja ryhtyi imaamiksi.
Kun Taliban syntyi 1994, se otti maan valtaansa lukuun ottamatta pohjoisia alueita, jossa hallitsi Pohjoisen liiton Ahmad Shah Massoud. Zaeef toimi virkamiehenä taliban-hallinnossa, muun muassa keskuspankin johtajana, apulaispuolustusministerinä ja apulaiskaivos- ja teollisuusministerinä. Hän oli vuonna 2001 Talibanin suurlähettiläs Pakistanissa. New Yorkin terrori-iskujen jälkeen seuraavassa vuodenvaihteessa Pakistanin viranomaiset luovuttivat hänet Yhdysvaltoihin, jossa hän joutui neljäksi vuodeksi Guantanamon vankileirille. Syytteitä ei kuitenkaan nostettu, ja vapauduttuaan hän palasi Kabuliin. Hän asuu siellä turvatalossa turvamiesten valvomana. Afganistanin presidentin Hamid Karzain vaatimuksesta hänen nimensä on poistettu YK:n terroristilistalta.
Zaeef on julkaissut paštun kielellä kirjan "A Picture of Guantanamo", jossa hän kertoo saamastaan huonosta kohtelusta Guantanamossa.
Lokakuussa 2008 Abdul Salam Zaeef ja ranskalainen toimittaja Jean-Michel Caradec’h julkaisivat Pariisissa kirjan "Prisonnier à Guantanamo".
Tammikuussa 2010 ilmestyi Abdul Salam Zaeefin kirja "Elämäni Talebanin sisäpiirissä". Teos on saanut myönteisen vastaanoton, ja sen katsotaan tarjoavan hyvän kuvan siitä, mikä on Talibanin toiminta-ajatus.
Alice Parkinson
Alice Parkinson on australialainen näyttelijä, joka on kotoisin Sunshine Coastista, Queenslandista. Hän on esiintynyt useissa australialaisissa televisiosarjoissa, ja sittemmin sivuosassa "The Pacific" -minisarjassa. Parkinson on myös esiintynyt muutamissa elokuvissa, joista uusimpana vuoden 2011 seikkailuelokuvassa "Sanctum".
Svenska New York-fruar
Svenska New York fruar oli ruotsalainen televisiosarja, joka kertoi neljän ruotsalaisen naisen elämästä New Yorkissa. Se pohjautui aiemmin esitettyyn sarjaan Ruotsin miljonääriäidit (). Molemmat sarjat ovat tuotantoyhtiö Meterin tekemiä. Ruotsissa sarjaa alettiin esittää TV3:lla 20. syyskuuta 2010 alkaen.
SMS Strassburg
SMS Strassburg oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.
Alus tilattiin Wilhelmshavenin telakalta ja sen köli laskettiin vuonna 1910. Alus laskettiin vesille 24. elokuuta 1911 ja se valmistui 9. lokakuuta 1912.
"Strassburg" vaurioitui ensimmäisen maailmansodan ensimmäisessa meritaistelussa Helgolandin taistelussa 28. elokuuta 1914. Alus luovutettiin sodan jälkeen 20. heinäkuuta 1920 Italialle, joka liitti sen laivastoonsa nimellä "RN Taranto".
"Taranto" palveli pääasiassa koulutus- ja saattuetehtävissä, kunnes se määrättiin miinanlaskuun. Alus avusti Italian sodanjulistuksen jälkeiset kuukaudet miinanlaskuissa. Lokakuussa alus määrättiin erikoislaivasto-osastoon, jonka osallistuisi Kreetan maihinnousuun ja miehitykseen.
Syyskuussa 1943 aluksen maatessa palveluskelvottomana sen miehistö upotti aluksensa La Speziassa. Alus kuitenkin nostettiin ainoastaan upotakseen uudelleen ilmahyökkäyksessä 23. lokakuuta 1943. Alus nostettiin uudelleen ja se upotettiin kolmannen kerran jälleen ilmahyökkäyksessä 23. syyskuuta 1944. Hylky romutettiin sodan päätyttyä.
Sol Líneas Aéreasin lento 5428
Sol Líneas Aéreasin lennon 5428 onnettomuus tapahtui 18. toukokuuta 2011, kun kotimaanlennolla ollut Saab 340A -tyyppinen matkustajakone ilmoitti hätätilanteesta kello 20:50 paikallista aikaa (23:50 UTC). Pian ilmoituksen jälkeen kone katosi tutkasta. Hylky löytyi noin 25 kilometriä kaakkoon Los Menucosista. Kaikki koneessa olleet 19 matkustajaa ja kolmen miehistön jäsenentä menehtyivät turmassa.
Kone lähti kello 20:08 paikallista aikaa Presidentti Perónin kansainväliseltä lentoasemalta Neuquénista lennon viimeiselle etapille Comodoro Rivadaviaan. Noin kello 20:50 koneen lentäjät ilmoittivat hätätilanteesta lennonjohdolle kolmella SOS-kutsulla. Tämän jälkeen kone syöksyi maahan paikallisen poliisin haastatteleman silminnäkijän mukaan ilmiliekeissä. Lennon oli määrä kestää puolitoista tuntia Comodoro Rivadaviaan.
Kone tuhoutui maahansyöksyssä täysin.
Kaikki koneessa olleet olivat Argentiinan kansalaisia. Konetta lensivät Juan Raffo ja perämies Adriano Bolatti. Lentoemäntänä toimi Jesica Fontan.
Onnettomuuden uhrien ruumit kuljetettiin Los Menucosiin ruumishuoneelle.
Koneen mustat laatikot kerättiin tutkimuksia varten talteen onnettomuutta seuranneena päivänä. Onnettomuuden syy on toistaiseksi epäselvä. Polttoaineen loppuminen on kuitenkin jo suljettu pois onnettomuuden syistä, sillä koneella oli polttoainetta mukana kolmen ja puolen tunnin mittaista lentoa varten.
Sol Líneas Aéreas perui lentojaan Falklandin saarille järjestääkseen onnettomuuden uhrin omaisille mahdollisuuden kulkea maan sisällä.
Sol Líneas Aéreas
Sol Líneas Aéreas on argentiinalainen alueellinen lentoyhtiö, joka operoi lentoja 15 kohteeseen kahdeksan koneen laivastollaan. Vuonna 2005 perustetun yhtiön kotipaikka on Rosariossa. Yhtiön solmukohtina toimivat Rosarion kansainvälinen lentoasema ja Jorge Newberyn kansainvälinen lentoasema.
18. toukokuuta 2011 yhtiön kone joutui onnettomuteen lennolla 5428 Neuquénista Comodoro Rivadaviaan.
Yhtiöllä on 15 kohdetta Etelä-Amerikassa.
Toukokuussa 2011 Brit Airin laivaston keski-ikä oli 24,3 vuotta. Kaksi yhtiön koneista on varastoituna.
Yhä vedossa
Yhä vedossa (engl. "Still Standing") on yhdysvaltalainen perhekomedia Millerin perheestä. Komediasarjan ensi-ilta oli yhdysvaltalaisella CBS-kanavalla vuonna 2002. Sarjan viimeiset osat esitettiin vuonna 2006.
Neuquén
Neuquén on Neuquénin maakunnan pääkaupunki Argentiinassa. Patagonian suurimmassa kaupungissa asuu yli 230 000 asukasta. Kaupunki perustettiin vuonna 1904.
Kaupunkia palvelee aivan sen tuntumassa sijaitseva Presidentti Perónin kansainvälinen lentoasema.
Neuquénin sisarkaupungit ovat
Tokyo Sonata
Tokyo Sonata (トウキョウソナタ "Tōkyō Sonata") on Kiyoshi Kurosawan ohjaama japanilainen elokuva vuodelta 2008. Se voitti parhaan elokuvan palkinnon Asian Film Awardsissa ja sai Cannesin elokuvajuhlien "Un Certain Regard" -palkinnon vuonna 2008.
Elokuva kertoo keskiluokkaisesta tokiolaisperheestä, johon kuuluu vanhemmat Ryūhei Sasaki ja hänen vaimonsa Megumi sekä kaksi poikaa, Takashi ja Kenji. Työlleen omistautunut perheen isä erotetaan yllättäen, mutta hän päättää olla kertomatta asiasta perheelleen. Teemana on japanilaiselle kulttuurille tyypillinen häpeän ja kasvojen menettämisen pelko.
Elokuva poikkeaa tyyliltään Kurosawan muusta tuotannosta. Se muistuttaa enemmän Yasujiro Ozun elokuvia kuin Andrei Tarkovskin ja Stanley Kubrickin tuotantoa, joihin häntä on usein verrattu. Vasta loppuvaiheissa se saa Kurosawalle ominaisia sävyjä.
Ilta-Sanomien Timo Malmin mukaan "Keskiluokkaisen perheen mureneminen heijastelee koko japanilaisen yhteiskunnan muuttumista modernisoitumisen kourissa."
Presidentti Perónin kansainvälinen lentoasema
Presidentti Perónin kansainvälinen lentoasema () on kansainvälinen lentoasema Argentiinassa, joka palvelee Neuquénin kaupunkia. Lentoasemalla on yksi 2 750 metriä pitkä kiitotie. Lentoasmean terminaalilla on kokoa 5 200 neliömetriä.
Comodoro Rivadavia
Comodoro Rivadavia on kaupunki eteläisessä Argentiinassa. Kaupungissa asuu noin 175 196 asukasta. Kaupunki perustettiin vuonna 1901.
Kaupunkia palvelee Kenraali Enrique Mosconin kansainvälinen lentoasema.
Jarmo Korhonen (lentopalloilija)
Jarmo Korhonen (s. 1986 Nurmes) on suomalainen mieslentopalloilija, joka on voittanut tähän astisella urallaan kahdesti Suomen mestaruuden ja niin ikään kahdesti Suomen Cupin mestaruuden. Korhonen on edustanut Mestaruusliigassa Pielaveden Sampoa, Muuramen Lentopalloa ja kaudesta 2012-13 alkaen Sastamalan VaLePan.
Korhonen saavutti uransa ensimmäisen SM-kullan jo Sammon riveissä kaudella 2004-05, mutta varsinaisesti pelaavassa kokoonpanossa hän oli saavuttamassa SM-kultaa kauden 2012-13 VaLePan kultajoukkueen liberona.
Korhonen vaihtoi passarista liberopelaajaksi yllättäen kaudeksi 2010-11 ja nousi oitis täysin erilaisella pelipaikalla Mestaruusliigan eliittiin. Hänen upea onnistuminen palkittiin myös maajoukkuepaikalla kauden päätteeksi. Korhonen debytoi maajoukkueessa toukokuussa 2011 Kiinaa vastaan. Kesän 2011 maajoukkuepelit ovat toistaiseksi ainoat, jotka Korhonen on kirjannut nimiinsä. 
Korhonen on Nurmeksen Seppojen kasvatti.
Korhonen aloitti lentopallouransa vuonna 1992 Nurmeksen Seppojen riveissä. Tie vei Nurmeksesta aikuistasolla Pielaveden Sampoon, jossa Korhonen debytoi kaudella 2003-04. Sammossa hän viettikin seuraavat vuodet pelaten 2-sarjaa tai SM-liigaa. Korhonen voitti vuonna 2005 SM-kultaa Sammon riveissä, mutta hänen roolinsa oli pieni kakkospassarina. Samoin SM-hopeaa (2007) ja Suomen Cupin kultaa (2006) voittaneissa joukkueissa Korhonen ei kuulunut avauskentälliseen; ykköspassarina toimi tuolloin yksi Suomen parhaimmista passareista Aki Riihimäki.
Kaudeksi 2007-2008 Korhonen vaihtoi MuurLen riveihin. MuurLessa passari sai entistä enemmän vastuuta, mutta ei ottanut selvästi ykköspassarin viittaa harteilleen. MuurLen maajoukkuelibero, Pasi Hyvärinen, lähti seurasta kauden 2010 jälkeen, jolloin seura tarvitsi kipeästi uutta liberoa. Korhonen halusi ottaa haasteen vastaan ja tarttui täysin erilaiseen pelirooliin. Liberona hän nostelisi nyt palloja, kun passarina tehtävänä oli passata niitä. Peliroolin vaihtuminen sujui Korhoselta mainiosti, ja hän olikin yksi MuurLen kulmakivistä läpi kauden. Hyvä kausi palkittiin maajoukkueryhmään valinnalla.
Korhonen pelasi ensimmäisen maaottelunsa toukokuun 21. päivä vuonna 2011 Tampereella. Läpi ottelun liberontontilla pelanneen Korhosen debyytti päättyi tiukkaan tappioon maailmanlistan yhdentenätoista ja edellisissä olympiakisoissa viidenneksi sijoittunutta Kiinaa vastaan. Korhonen pelasi Maailmanliiga-kesän aikana kaiken kaikkiaan viisi maaottelua. Häntä ei valittu EM-kisaryhmään.
Kaudesta 2012-13 alkaen Korhonen on pelannut sastamalalaisseura VaLePan riveissä. Hän voitti VaLePassa SM-kultaa kausilla 2013-14 ja 2016-17, SM-pronssia VaLePa-paidassa Korhonen on juhlinut kausilla 2012-13 ja 2014-15. Kaudella 2015-16 VaLePa ja Korhonen saavuttivat SM-hopeaa. Korhonen ilmoitti kauden 2016-2017 päätteeksi päättävänsä peliuransa.
William Wallén
William Wallén (s. 16. elokuuta 1991 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä. Pienikokoinen Wallén pelaa rightilta.
Wallén on IFK Täbyn kasvatti. Hän pelasi juniorina myös Stocksunds IF:ssä ja vuonna 2006 Wallén siirtyi Djurgårdens IF:ään. Hän voitti sen U16-joukkueessa mestaruuden keväällä 2007. Kaudella 2007–2008 Wallén edusti TV-Puckenissa Stockholm 1-joukkuetta ja hän voitti yhdeksällä syötöllään sarjan syöttöpörssin. Hänet valittiin myös TV-Puckenin parhaaksi hyökkääjäksi palkiten Sven Tumbas Stipendiumilla. Samalla kaudella Wallén voitti myös Djurgårdenissa J18 Allsvenskanin mestaruuden.
Kesällä 2008 OHL-joukkue Mississauga St. Michael's Majors varasi Wallénin 16. pelaajana . Hän siirtyi joukkueeseen kaudeksi 2008–2009 ja teki 30 runkosarjaottelussa tehot 11+11=22. Wallénin runkosarja jäi lyhyeksi, sillä lokakuussa 2008 pelatussa kotiottelussa hän kärsi päänsärystä ja pahoinvoinnista, jonka jälkeen Wallén kiidätettiin sairaalaan. Hänelle diagnisoitiin aneurysma. Wallén oli peleistä sivussa tammikuuhun 2009 asti. Hän teki paluuottelussaan tehot 1+1=2. Toisella OHL-kaudellaan 2009–2010 Wallén sijoittui tehoilla 14+27=41 St. Michael's Majorsin sisäisessä pistepörssissä viidenneksi.
Toukokuussa 2010 Wallén palasi kotimaahansa ja teki kaksivuotisen sopimuksen Elitserien-joukkue Frölunda HC:n kanssa. Hän teki Elitserien-uransa ja kauden ainoaksi jääneen maalinsa voittomaalikilpailussa kauden neljännessä ottelussa Brynäs IF:ää vastaan. Wallénin osuma ratkaisi Frölundalle kauden ensimmäisen kotivoiton. Yhteensä hän pelasi kauden 2010–2011 aikana 12 Elitserien-ottelua. Wallén pelasi suurimman osan kaudestaan lainalla sarjatasoa alempana HockeyAllsvenskanin Borås HC:ssa ja Almtuna IS:ssä, joista jälkimmäisessä hän pelasi kauden loppuun.
Toukokuussa 2011 Wallén siirtyi try-outille SM-liigajoukkue Jokereihin, mutta hän jäi kolmen European Trophy -turnauksessa pelatun ottelun jälkeen ilman sopimusta ja jätti joukkueen elokuussa. Noin viikkoa myöhemmin hän palasi vuoden mittaisella sopimuksella HockeyAllsvenskanin Almtuna IS:ään.
Wallén pelasi alle 18-vuotiaiden MM-kilpailuissa vuonna 2009.
Wallén on toisen polven Elitserien-pelaaja, sillä hänen isänsä Peter edusti omalla urallaan Djurgårdenia, Väsby IK Hockeyta ja Leksands IF:ää.
Etapit 12–21 Italian ympäriajossa 2011
Italian ympäriajon 2011 etappien 12–21 tulokset
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews
Giovanni Visconti ylitti maaliviivan ensimmäisenä, mutta tuomaristo katsoi hänen tönineen Diego Ulissia loppukirin aikana sääntöjen vastaisesti, ja pudotti hänet kolmanneksi.
Lähde: Cyclingnews
Lähde: Cyclingnews
Lähde: Cyclingnews
Lähde: Cyclingnews
Venähdys
Venähdys on äkillisen ja voimakkaan venytyksen aiheuttama vaurio nivelsiteessä tai lihaksessa. Venähdyksessä lihassäikeitä ei mene poikki kuten revähdyksessä. Venähdys tuntuu usein pienenä vihlaisuna. Vamma-alueelle voi nousta pieni mustelma, se on kosketteluarka ja sen liikuttelu tekee kipeää. Venähdykset paranevat yleensä itsestään muutamassa päivässä ja toipumisaika on noin 1–2 viikkoa. Venähdystä voi hoitaa ideaalisiteellä tai muulla kevyellä puristuksella.
Venähdys on yleinen urheiluvamma. Venähdyksiä voi ehkäistä kunnollisella lämmittelyllä ennen liikuntasuoritusta.
Ott Tänak
Ott Tänak (s. 15. lokakuuta 1987 Kärla, Saarenmaa) on virolainen ralliautoilija.
Tänakin kartanlukijana toimi Raigo Mõlder vuosina 2014–2016. Kaudelle 2017 kartanlukijaksi vaihtui Martin Järveoja.
Tänak voitti Viron rallin mestaruussarjan vuosina 2008 ja 2009. Samana vuonna Tänak ajoi kaksi kilpailua WRC-sarjassa. Syyskuussa 2009 Tänak voitti European Pirelli Star Driver -kilpailun Itävallassa. Vuonna 2010 Tänak ajoi kuusi kilpailua WRC-sarjassa saavuttamatta pisteitä. Hän kuitenkin voitti PWRC-luokan kilpailut Suomen ja Walesin ralleissa sijoittuen PWRC-sarjan neljänneksi. Vuonna 2011 Tänak saavutti ensimmäisen pisteensä WRC-luokassa sijoittuen kymmenenneksi Meksikon rallissa. Sardinian rallissa Tänak sijoittui seitsemänneksi ja Walesin rallissa kuudenneksi. Samana vuonna Tänak sijoittui toiseksi SWRC-sarjassa.
Kaudella 2012 M-Sportin Fordilla täyden sarjan ajanut Tänak saavutti ensimmäisen palkintosijansa Sardinian rallissa. Hän ajoi kaudella myös seitsemän erikoiskoevoittoa ja 52 pistettä, sijoittuen MM-sarjassa kahdeksanneksi. Seuraavalle kaudelle Tänak ei kuitenkaan onnistunut löytämään itselleen tallipaikkaa MM-sarjasta. Tänak ajoi kauden 2014 DMACK-tallissa WRC2-sarjassa, ja hän ajoi Puolassa luokkavoiton. Vuonna 2015 Tänak sai tallipaikan M-Sportilta. Meksikon rallissa Tänak herätti runsaasti mediahuomiota hurjan, järveen päättyneen kaadon seurauksena. Kauden paras tulos oli kolmas sija Puolassa, mutta epätasaiset tulokset johtivat kymmenenteen sijaan MM-sarjassa ja potkuihin M-Sportilta.
Kaudella 2016 Tänak ajoi uudessa DMACK WRT -tallissa Ford Fiesta RS WRC:llä ja kaudelle 2017 Tänak siirtyi M-Sportin ykkösteamiin brittiläisen Elfyn Evansin ottaessa hänen paikkansa DMACK teamissa.
Kaudelle 2018 Tänak siirtyi Toyota Gazoo Racingin kuljettajaksi. Hän voitti peräkkäin Suomen MM-rallin, Saksan MM-rallin, sekä Turkin MM-rallin. Walesin MM-rallia hän johti reilusti, mutta joutui keskeyttämään lauantai iltana.
Tänak on virolaisen entisen ralliautoilijan Markko Märtinin suojatti.